Diari Oficial de la Generalitat Valenciana


Sumari del DOGV 9040, del 12-03-2021 (2021/2366)

RESOLUCIÓ de 3 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les subvencions destinades al voluntariat ambiental en prevenció d'incendis forestals per a l'exercici 2021.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9040

Data del DOGV
:   12-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2366


Data del document
:   03-03-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 3 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les subvencions destinades al voluntariat ambiental en prevenció d'incendis forestals per a l'exercici 2021. [2021/2366]  
L'Ordre 21/2016, de 2 d'agost (DOGV 7488, 04.08.2016), de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les subvencions destinades al voluntariat ambiental en prevenció d'incendis forestals (2016/6376), estableix el marc regulador de participació de la societat en la conservació dels valors mediambientals del territori de la Comunitat Valenciana, dirigits especialment al patrimoni forestal i a la seua defensa enfront dels incendis.  
En l'actualitat s'està tramitant una modificació de l'Ordre 21/2016, que contemplarà alguns canvis per a adequar les bases d'aquesta subvenció als nous requeriments normatius d'informació, publicitat, transparència i protecció de dades, així com de la formació del personal voluntari.  
Tenint en compte l'interés de les organitzacions i entitats d'assessorament a disposar de la resolució de concessió al més prompte possible, per a poder planificar les activitats d'aquest voluntariat ambiental en el període estival de 2021, s'estima convenient tramitar aquesta convocatòria de manera urgent, lligada a l'Ordre 21/2016 vigent, incloent els requeriments de transparència i protecció de dades en un apartat d'aquesta convocatòria.  
Per tant, i amb l'objecte de convocar les subvencions per a l'exercici de 2021 i establir el procés de sol·licitud i tramitació, es publica la present resolució que no està subjecta a l'article 107 del Tractat de Funcionament de la Unió Europea, ja que no falseja ni amenaça falsejar la competència afavorint determinades empreses o produccions, en tractar-se d'una ajuda a associacions sense ànim de lucre.  
  
Per això, i en virtut de les facultats que em confereix el que s'estableix en l'article 166.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i el que es preveu en el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que assigna les competències en matèria de prevenció d'incendis a la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Apartat primer. Objecte i àmbit d'actuació  
Convocar, per a l'exercici 2021, les subvencions destinades al voluntariat ambiental, les bases reguladores de les quals estan contingudes en l'Ordre 21/2016, de 2 d'agost, de la Conselleria d'Agricultura, Medi Ambient, Canvi Climàtic i Desenvolupament Rural.  
Seran subvencionables les activitats de voluntariat ambiental en matèria de prevenció d'incendis forestals, campanyes de sensibilització, d'educació i conscienciació als visitants en espais naturals i forestals, mitjançant accions dirigides al control i informació de visitants, al control del compliment de les distintes normatives aplicables, a la vigilància dissuasiva, i a l'aplicació de programes d'educació ambiental amb especial incidència en el coneixement del medi forestal.  
  
Les activitats podran desenvolupar-se al llarg de tot l'exercici 2021. En el cas d'activitats realitzades amb anterioritat a aquesta convocatòria, per a ser subvencionables hauran d'haver-se realitzat segons el que s'estableix en les bases i constar el coneixement i l'autorització per part de la Conselleria d'Agricultura, Desenvolupament Rural, Emergència Climàtica i Transició Ecològica.  
A conseqüència de la situació generada per l'evolució de la Covid-19, en la memòria o projecte proposat, les activitats subvencionables incloses han d'assegurar la seua compatibilitat amb les degudes garanties de seguretat del personal voluntari i la protecció de la seua salut amb la fi d'evitar contagis. Les persones beneficiàries són les responsables i garantiran el compliment de la normativa, i també les pautes i recomanacions de les mesures ordinàries i extraordinàries adoptades per a previndre la propagació de la Covid-19, dictades per l'Administració de la Generalitat Valenciana o el Govern d'Espanya. Així mateix, facilitarà al personal voluntari els mitjans de protecció individual i col·lectiva de conformitat amb aquestes pautes.  
  
Apartat segon. Requisits  
Els requisits que han de complir els beneficiaris seran els indicats en el punt segon de l'annex I de l'ordre de bases, que són:  
1. Podran ser beneficiaris de les subvencions recollides en les bases les organitzacions i entitats de voluntariat, segons la definició que d'aquestes fa la Llei 4/2001, de 19 juny, de la Generalitat, del Voluntariat, entre els fins de la qual figuren la defensa i conservació de la naturalesa i l'educació ambiental, i també ajuntaments de la Comunitat Valenciana.  
2. Les entitats o organitzacions hauran de disposar de l'estructura suficient per a garantir el compliment dels objectius.  
3. No podran obtenir la condició de beneficiari de les subvencions regulades en aquesta ordre les entitats o organitzacions en què concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.  
  
Apartat tercer. Finançament  
Les ajudes convocades es finançaran a càrrec del capítol IV del pressupost de despeses de la Generalitat per a l'exercici 2021, aprovat per la Llei 4/2020, de 30 de desembre, de pressupostos de la Generalitat per a l'exercici 2021.  
Aplicació pressupostària 43.40.74.018.95.7  
Denominació: voluntariat de prevenció  
Línia de subvenció: S1337000  
Consignació pressupostaria: 589.720,07 ?.  
Procedència i quantia dels fons: fons propis.  
L'esmentat import podrà ser incrementat de conformitat amb el que preveu l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
  
Apartat quart. Sol·licitud i documentació a aportar  
1. Les sol·licituds es presentaran través del model normalitzat que es publicarà en la guia PROP de la Generalitat  
http://www.gva.es/va/proc661  
2. Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques, presentaran les sol·licituds telemàticament a través de la seu electrònica de la Generalitat en l'URL indicat en el paràgraf anterior. Els documents que s'annexen al tràmit telemàtic hauran d'anar signats electrònicament per les persones que, segons el tipus de document, corresponga.  
3. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà a l'interessat perquè l'esmene a través de la seua presentació electrònica. A aquests efectes, es considerarà com a data de presentació de la sol·licitud aquella en la qual haja sigut realitzada l'esmena, la qual haurà de realitzar-se en tot cas, dins del termini assenyalat en l'apartat cinqué. En cas contrari, la sol·licitud es tindrà per no presentada.  
4. No seran admeses a tràmit les sol·licituds que es presenten fora del termini establit en la convocatòria, resolent-se la inadmissió d'aquestes, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre.  
  
5. La documentació a aportar està arreplegada en la base huitena de l'ordre esmentada en l'apartat primer.  
6. En el cas que la sol·licitud no reunisca els requisits exigits o no s'acompanyen els documents preceptius, es requerirà a l'interessat perquè, en un termini de deu dies, esmene la falta o acompanye els documents, amb la indicació que si així no ho fa així, se li tindrà per desistit de la seua petició, prèvia resolució que haurà de ser dictada en els termes previstos en l'article 21, apartat primer de la Llei 39/2015, d'1 d'octubre. Una vegada presentada la sol·licitud, en cas de voler aportar documents a aquest procediment es podrà fer a través de l'enllaç http://www.gva.es/va/proc661.  
  
  
Apartat cinqué. Termini de presentació  
El termini de presentació de sol·licituds per a l'exercici 2021 serà de 15 dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Apartat sisé. Valoració de la sol·licitud  
La valoració de les sol·licituds es realitzarà per una comissió de valoració, amb els criteris i barems recollits en la base quarta de l'ordre esmentada en l'apartat primer.  
  
Apartat seté. Termini de resolució i notificació  
1. El termini màxim per a resoldre i notificar la resolució serà de sis mesos, comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
2. Transcorregut el termini assenyalat sense que s'haja notificat resolució expressa, podran entendre desestimades les seues pretensions per silenci administratiu en els termes previstos en la normativa reguladora del procediment administratiu comú, i l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
3. Correspon al director general de Prevenció d'Incendis Forestals la competència per a resoldre, previ informe i proposta de la comissió d'avaluació, per delegació de la persona titular de la conselleria amb competències en matèria de prevenció d'incendis forestals.  
  
  
Apartat huité. Mitjans de notificació  
La resolució del procediment es notificarà als beneficiaris ajustant-se al que disposa l'article 40 de la Llei 39/2015, d'1 d'octubre, del procediment administratiu comú de les administracions públiques. La pràctica de la notificació s'ajustarà a les disposicions contingudes en els articles 42 i 43 de la llei esmentada llei.  
  
Apartat nové. Justificació i pagament  
1. El termini màxim de presentació de la justificació de les subvencions destinades al Voluntariat Ambiental en prevenció d'incendis forestals per a l'exercici 2021, serà com a màxim el 2 de novembre de l'any 2021.  
2. La justificació es realitzarà, acompanyada de la documentació indicada en la base tretze de l'annex I de l'ordre de bases i en el mateix ordre, a través de l- URL següent: http://www.gva.es/va/proc661  
  
  
Apartat deu. Recursos  
Contra aquesta resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 8 i 46,1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós administratiu.  
  
  
Apartat onze. Transparència i protecció de dades  
1. La sol·licitud de l'ajuda comporta el tractament de dades de caràcter personal en el marc del que es disposa en el Reglament (UE.2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el Registre d'activitats de tractament publicat en la pàgina web de la conselleria competent en matèria de medi ambient. En concret, la informació bàsica del tractament és la següent:  
  
- Nom del tractament: ajudes en matèria de prevenció d'incendis forestals.  
- Identitat del responsable del tractament: persona titular de la sotssecretaria de la conselleria competent en matèria de medi ambient.  
- Finalitat del tractament: ajudes en matèria de prevenció d'incendis forestals.  
- Exercici de drets: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que es preveu en el enllaç següent: http://www.gva.es/es/proc19970  
€ Reclamacions: sense perjudici de qualsevol altre recurs administratiu o acció judicial, tot interessat tindrà dret a presentar una reclamació davant l'Agència Espanyola de Protecció de dades si considera que el tractament de dades personals que el concerneixen infringeix la normativa en matèria de protecció de dades.  
Pot obtindre informació més detallada en el enllaç següent: http://www.agroambient.gva.es/es/registre-de-tractaments  
3. Quan la persona jurídica sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels extrems següents:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o, el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
- Del dret d'oposició que li assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
  
Apartat dotze. Consulta interactiva de dades  
1. L'òrgan gestor del procediment ha d'estar autoritzat per l'interessat per a poder consultar dades que justifiquen el compliment de les seues obligacions tributàries. En cas contrari, l'interessat haurà d'aportar els documents acreditatius corresponents.  
2. L'òrgan gestor d'aquest procediment està autoritzat per a poder consultar dades que justifiquen el compliment de les seues obligacions enfront de la Seguretat Social. No obstant això, si l'interessat desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligat a aportar els documents acreditatius corresponents  
3. D'acord amb el que s'estableix en la disposició addicional octava de la Llei orgànica 3/2018, de 5 de desembre, i en l'article 4 de la Llei 40/2015, d'1 d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar-ne l'exactitud.  
4. La potestat de verificació implica l'accés a les següents dades que consten en la Base de dades Nacional de Subvencions: consulta de concessions i ajudes, consulta d'inhabilitacions i, en el seu cas, consulta de concessions i ajudes per la regla de minimis.  
  
Apartat tretze. Transparència  
1. En compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana i de l'article 18 de la Llei 38/2003, de 17 de novembre, general de subvencions, les entitats beneficiàries d'una subvenció hauran de complir les obligacions de transparència següents:  
- En el cas d'entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 per cent del total dels seus ingressos anuals tinguen caràcter d'ajuda o subvenció pública, sempre que aconseguisquen com a mínim la quantitat de 5.000 euros, hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre. En particular, hauran de publicar en els termes previstos en els principis generals de l'article 5 d'aquesta llei, la informació institucional i organitzativa de l'article 6 i l'econòmica i pressupostària de seu article 8.  
- En el cas d'entitats que perceben, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, hauran de donar l'adequada publicitat a aquesta, indicant almenys l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació es realitzarà preferentment a través de les corresponents pàgines web. En cas que no disposen de pàgina web on realitzar aquesta publicitat podran complir amb aquesta obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida hauran de comunicar-lo a l'entitat concedent perquè li done publicitat en la web corresponent.  
- Sense perjudici de les obligacions previstes en els anteriors apartats, tots els beneficiaris de la subvenció hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat, en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
València, 3 de març de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.